PROPOZÍCIE
online súťaže v interpretácii ľudovej piesne
Neprestaňme hrať a spievať!
Usporiadateľ: 					Regionálne kultúrne centrum v Prievidzi
Termín uzávierky prihlášok: 			25. 1. 2021
Termín uzávierky zaslania videozáznamov: 	15. 2. 2021
Vyhodnotenie súťaže: 				22. 2. 2021
Čl.1. Charakteristika súťaže

Neprestaňme hrať a spievať! je online súťaž v interpretácii ľudovej piesne. Prihlásiť sa do nej je možné prostredníctvom videozáznamu speváckeho alebo inštrumentálneho prejavu, ktorý odborná porota následne vyhodnotí.  
Uzávierka prihlášok: Vyplnenú prihlášku je potrebné zaslať do 25. 1. 2021 na adresu paulina.haragova@rkcpd.sk.
Uzávierka prijímania súťažných videozáznamov: Súťažné videozáznamy je potrebné zaslať na adresu: osvetapd@gmail.com najneskôr do 15. 02. 2021. V prípade väčšej veľkosti súboru použite Google Disk, prípadne zašlite verejnú linku na stiahnutie videa. Videozáznam nesmie presiahnuť časový rámec a nesmie niesť znaky digitálnej úpravy. 
Termín a miesto prezentácie: Ocenené príspevky budú publikované na facebookovej stránke RKC v Prievidzi 22. 02. 2021.

Čl. 2. Poslanie súťaže

Hlavným poslaním online súťaže je v čase pandémie, dištančnej výučby a prerušenej činnosti folklórnych súborov motivovať mladých interpretov a ich pedagógov k ďalšej práci. Súťaž zohľadňuje aktuálnu situáciu v súvislosti so zákazom stretávania sa a tiež provizórne technické podmienky nahrávania. 
Ciele súťaže: 
•	vytvorenie prezentačnej platformy pre mladých interpretov v online priestore,
•	príprava na súťaž detského hudobného folklóru,
•	rozvoj tvorivej činnosti a muzikality detí,
•	podnecovanie záujmu o ľudovú pieseň.

Čl. 3. Odborné a organizačné zabezpečenie súťaže

Súťaž odborne a organizačne riadi organizačný výbor, ktorému predsedá Mgr. Paulína Haragová, PhD.

Čl. 4. Štruktúra súťaže a súťažné podmienky

Časový a vecný harmonogram súťaže:
•	prijatie prihlášok				do 25. 01. 2021
•	zaslanie súťažných videozáznamov		do 15. 02. 2021
•	hodnotenie porotou				16. 02. – 21. 02. 2021			
•	zverejnenie výsledkov súťaže		22. 02. 2021
•	publikovanie vybraných videí		počas roku 2021
•	odoslanie diplomov a cien.			do 25. 02. 2021

Súťažné kategórie:
Súťažnej prehliadky sa môžu zúčastniť členovia detských folklórnych súborov a detských ľudových hudieb alebo i sólisti speváci a inštrumentalisti so sprievodom alebo bez, alebo ako ľudové hudby, ktoré na diaľku vytvoria spoločné video. Ako inštrumentalisti sa môžu prihlásiť tí, ktorí hrajú na hudobných nástrojoch: husle, akordeón, heligónka, cimbal, flauta, píšťalka, gajdy, klarinet. 
Súťaží sa v kategóriách:	
0. kategória (do 10 rokov) – sólisti speváci, sólisti inštrumentalisti 
I. kategória ( do 14 rokov) – sólisti speváci, sólisti inštrumentalisti 
II. kategória (do 17 rokov) – sólisti speváci, sólisti inštrumentalisti
III. kategória – ľudové hudby a spevácke skupiny (zostrihané videá vytvorené na diaľku)

V kategórii sólisti speváci a inštrumentalisti sa môže súťažiaci sprevádzať na hudobnom nástroji  sám. 1
Časový limit súťažného čísla je max. 2 minúty.  
Odporúčame využitie tradičného odevu  a zameranie sa na piesne z regiónu súťažiaceho. 

Čl. 5. Hodnotenie súťaže

Výkony súťažiacich hodnotí 3-členná porota zložená z pedagógov a interpretov ľudovej piesne, ktorú menuje riaditeľka RKC v Prievidzi. 
Výkony súťažiacich budú zaradené do jedného z troch pásiem – zlaté, strieborné a bronzové.
Porota má právo udeliť špeciálne ocenenia. 
Všetci účastníci dostanú pamätný list. 
Účastníci zaradení do zlatého pásma dostanú vecné ceny. 

Čl. 6. Ochrana osobných údajov

Súťažiaci vyslovuje  súhlas s podmienkami súťaže a rovnako poskytuje svoje osobné údaje na spracovanie Regionálnym kultúrnym centrom v rozsahu meno, priezvisko, emailová adresa, adresa, videozáznam v súvislosti s usporiadaním a vyhodnotením súťaže a odovzdaním ceny, a to na obdobie 3 rokov od začiatku súťaže.

Čl. 7. Kontakty

Mgr. Paulína Haragová, PhD.
Manažérka kultúry – tradičná ľudová kultúra, folklór, spev, tanec
tel: +421 902 371 502
paulina.haragova@rkcpd.sk,  

Mgr. Alžbeta Haragová
Organizačné zabezpečenie úloh na úseku folklóru
tel: +421 901 918 826
betkaharagova@gmail.com 

Vysvetlivky a doplnky ku propozíciám online súťaže
Neprestaňme hrať a spievať
1.	Technická stránka videozáznamu
V propozíciách je uvedené: „videozáznam nesmie presiahnuť časový rámec a nesmie niesť znaky digitálnej úpravy.“
Pod pojmom digitálna úprava sa rozumie dopĺňanie rôznych estetických a zvukových vylepšení (máme na mysli dotvorenie pozadia, obrazové prechody, rámčeky, prípadne dopĺňanie zvukov alebo hudobných nástrojov nenachádzajúcich sa na videu, mastering zvuku a pod.). V kategórii III. – spevácke skupiny a ľudové hudby – sa vyžaduje vytvorenie videozáznamu na diaľku, ktorý zahŕňa strihanie videí a úpravy hlasitosti zvuku za účelom vytvorenia homogénneho videa – apelujeme na čo najjednoduchšie esteticky nezávadné spracovanie videa tak, aby bol dôraz na hudobnej stránke. 
Formát videa
0., I.  a II. kategória:  video má byť nahrané na výšku tak, aby bolo vidieť hornú časť postavy interpreta.
III. kategória: video má byť zostrihané tak, aby bolo vidieť tváre účinkujúcich (nielen detaily hudobných nástrojov).
Videozáznam musí byť vytvorený pre túto súťaž – nesmú sa prihlásiť také videozáznamy, ktoré už boli predtým niekde uverejnené. 
2. Kategórie
Výkony súťažiacich budú zaradené do jednotlivých pásiem. Odborná porota zvlášť posúdi výkony spevákov bez inštrumentálneho sprievodu a so sprievodom. 
III. kategória – táto kategória nemá presné vekové ohraničenie, pretože sa automaticky zohľadňuje vek v iných kategóriách (teda max. do 17 rokov). Nebránime sa však ani videám, v ktorých budú účinkovať vekovo starší súťažiaci – zapoja sa však nesúťažne. Počet inštrumentalistov v tejto kategórii neobmedzujeme, avšak nástrojové zloženie musí vychádzať z tradičného inštrumentára slovenskej ľudovej hudby. Súčasťou súťažného čísla ľudovej hudby môžu byť aj speváčky/speváci nehrajúci na žiadnom hudobnom nástroji. 

3. Hudobný sprievod	
Speváka (a aj spevácku skupinu) môže v súťaži sprevádzať aj korepetítor v prípade, že bude video vytvorené na diaľku. Pre korepetítora neplatí vekový limit. Odporúčame, aby korepetítor sprevádzal sólistu (alebo spevácku skupinu) hrou na nástroji patriacom do slovenského ľudového inštrumentára. 

Príloha 1

PRIHLÁŠKA
Neprestaňme hrať a spievať!

Súťažiaci

Meno a priezvisko: .....................................................................................................................
Dátum narodenia: .......................................................................................................................
Adresa: .......................................................................................................................................
Folklórny súbor/ detská ľudová hudba: .....................................................................................
Názov súťažného čísla: ..............................................................................................................
Kategória: ....................................................................................................................................

Pedagóg: 
Meno a priezvisko: .......................................................................................................................
Email: ...........................................................................................................................................
Tel. číslo: ......................................................................................................................................